เรื่องร้องเรียน: ฟุตบาทบริเวณริมถนนพระรามหก ตรงจ้ามโรงงานผลิตน้ำสามเสน มีงานล้อมย้ายต้นไม้ แต่มีการกั้นและรื้อฟุตบาท ทำให้ไม่มีทางเดิน คนเดินจะต้องเดินบนขอบทาง หรือต้องเดินลงบนถนน ซึ่งเป็นอันตรายมาก ควรทำให้คนเดินมีทางเดินที่ปลอดภัยด้วยค่ะ และเห็นกั้นแบบนี้มาตั้งแต่วันจันทร์ที่ 21 ส.ค. 66 แล้ว ปัจจุบัน ยังไม่เห็นมีการดำเนินงานอะไรเพิ่มเติม ไม่ทราบว่าจะต้องรอไปถึงเมื่อไหร่คะ ถ้ายังไม่ทำอะไร ควรมีการกั้นให้คนเดินได้ด้วยนะคะ
การดำเนินการของเจ้าหน้าที่: พื้นนี้ดังกล่าวจะมีการดำเนินการก่อสร้างท่อขนส่งน้ำใต้ถนนสู่อุโมงระบายน้ำโดยสำนักการระบายน้ำ ปัจจุบันได้ดำเนินการขุดย้ายต้นไม้ออกแล้วเพื่อเตรียมก่อสร้างอาคารรับน้ำคลองสามเสน โดยการดำเนินการขั้นตอนถัดไป ทางผู้รับจ้างของสำนักการระบายน้ำจะจัดทำช่องทางเดินชั่วคราวเพื่อให้ประชาชนสามารถเดินได้ต่อไปครับ
ความเห็นของผู้แจ้ง: ขอบคุณที่แก้ปัญหาได้รวดเร็วนะคะ แต่ครั้งหน้าถ้ามีงานก่อสร้างแบบนี้อีก ควรคำนึงถึงคนที่ใช้ทางเท้าด้วยนะคะ
พื้นที่: แขวงสามเสนใน เขตพญาไท กรุงเทพมหานคร